 Dimuqraadiyaddu waa aragti lagu dhisayo dawladnimo ku qotonta maamul wanaag, talo-wadaag iyo in dalka loo sinnaado, marka aynu aragti nidhaahno waxa aynu fahmi karnaa in ay tahay uun waayo-aragnimo iyo mabaadii u baahan in cid kastaa ay uga faaidaysato sida ay iyaga u anfaci karto, si aynu taas u gaadhnana waxa ay taladaydu tahay in aynu dastuurkeenna u dhigno hab inoo suurtogelin kara in; masuuliyiinta qaranka ee doorashada ku yimaaddaa ay ku soo baxaan hab dimuqraaddi ah oo haddana beeluhu ka wada muuqan karaan, waana arrin suurtogal ah isla markaana xal la tijaabiyey u noqotay dalal badan oo inala duruuf ah. 